ബിസ്മാർക്ക് ദ്വീപസമൂഹം

പടിഞ്ഞാറൻ പസഫിക് സമുദ്രത്തിൽ ന്യൂ ഗിനിയയുടെ വടക്കുകിഴക്കൻ തീരത്തുനിന്നകലെ, പപ്പുവ ന്യൂ ഗിനിയയിലെ ദ്വീപുകളുടേയുംകൂടി ഭാഗമായി സ്ഥിതിചെയ്യുന്ന ഒരു പറ്റം ദ്വീപുകളാണ് ബിസ്മാർക്ക് ദ്വീപസമൂഹം. ഈ ദ്വീപുകളുടെ ആകെ വിസ്തീർണ്ണം 50,000 ചതുരശ്ര കിലോമീറ്ററായി കണക്കാക്കിയിരിക്കുന്നു.
 ചരിത്രം 
ബിസ്മാർക്ക് ദ്വീപസമൂഹത്തിൽ ഇപ്പോൾ അധിവസിക്കുന്ന ആദിവാസികളുടെ സമൂഹം ഏകദേശം 30,000 മുതൽ 40,000 വർഷങ്ങൾക്ക് മുമ്പുതന്നെ ഈ ദ്വീപസമൂഹത്തിലേയ്ക്കു കുടിയേറിപ്പാർത്തതായി വിശ്വസിക്കപ്പെടുന്നു അവർ ന്യൂ ഗിനിയയിൽ നിന്ന് വഞ്ചികളിൽ ബിസ്മാർക്ക് കടലിനു കുറുകെയോ അല്ലെങ്കിൽ ഭൌമോപരിതലത്തിന്റെ ഉയർച്ചയിലൂടെ താൽക്കാലികമായി സൃഷ്ടിക്കപ്പെട്ട ഒരു സേതു മാർഗ്ഗമായോ സഞ്ചരിച്ച് ഇവിടെ എത്തിയതായിരിക്കാമെന്നാണ് പൊതുവേയുള്ള അനുമാനം. ഈ ദ്വീപസമൂഹത്തിലേയ്ക്ക് പിൽക്കാലത്ത് എത്തിയവരിലുൾപ്പെട്ടവരാണ് ഇന്ന് ഇവിടെ കാണപ്പെടുന്ന ലാപിത ജനത.

1616 ൽ ഇവിടെയെത്തിയ ഡച്ച് നാവികസഞ്ചാരിയും പര്യവേഷകനുമായ വില്ലെം ഷൂട്ടൻ ആയിരുന്നു ഈ ദ്വീപുകൾ സന്ദർശിച്ച ആദ്യ യൂറോപ്യൻ വംശജൻ.Sigmond, J. P. and Zuiderbann, L. H. (1976) Dutch Discoveries of Australia, Rigby, Australia. Spate, O. H. K. (1979) The Spanish Lake, Australian National University, Second Edition, 2004. 

 ഭൂമിശാസ്ത്രം 
ബിസ്മാർക്ക് ദ്വീപസമൂഹത്തിൽ ഏകദേശം 49,700 ചതുരശ്ര കിലോമീറ്റർ (19,189 ചതുരശ്ര മൈൽ) വിസ്തീർണ്ണമുള്ള അഗ്നിപർവ്വത ദ്വീപുകൾ ഉൾപ്പെടുന്നു.

 അവലംബം